༄༅། །རིམ་ལྔའི་གསལ་བྱེད་མཁས་གྲུབ་རྗེས་སྔ་རྟིང་
ཟིན་བྲིས་སུ་སྩལ་བ་རྣམས་ཕྱོགས་གཅིག་ཏུ་
བསྡེབས་པ་བཞུགས་སོ། །
༄༅། །རྒྱལ་བའི་གསུང་རབ་ཀུན་གྱི་སྙིང་པོའི་དོན། །དཔལ་ལྡན་འདུས་
པའི་རིམ་གཉིས་ཕྱི་མའི་ལམ། །ཉམས་སུ་ལེན་ཚུལ་མཁས་གྲུབ་ཆོས་རྗེའི་
གསུང་། །སྐལ་བཟང་ཐར་འདོད་འཇུག་པ་བདེ་ཕྱིར་བྲི། །འདི་ལ་གསུམ།
རྫོགས་རིམ་ཇི་ལྟར་བསྒོམ་པའི་ཚུལ། རིམ་པ་ལྔའི་གྲངས་དང་གོ་རིམ་ངེས་པ།
མ་རྐང་ལེའུ་ངག་ང
རིམ་པ་སོ་སོའི་ངོ་བོ་ངོས་བཟུང་བའོ། །དང་པོ་ནི། རྩ་རྒྱུད་ལེའུ་དྲུག་པ་ནས།
སྔགས་ལ་ངེས་རྟོག་ལུས་ཀྱིས་ནི། །ངག་གིས་ཡིད་ལ་བསྐུལ་གྱུར་པས། །བསྒྲུབ་
བྱ་རབ་མཆོག་དངོས་གྲུབ་དང་། །ཡིད་ནི་དགའ་ཞིང་མགུ་བའོ།
།ཞེས་

གསུངས་ལ། དེའི་དོན། སྔགས་ལ་ངེས་རྟོག་ཅེས་པས་རྡོར་བཟླས་དང་། ལུས་
ཀྱིས་ནི་ཞེས་པས་དེ་རྟེན་གང་ལ་གནས་ནས་བྱེད་པའི་རྫོགས་རིམ་གྱི་ལུས་་་་་་
དབེན་དང་། ངག་གིས་ཞེས་པ་རྡོར་བཟླས་ཀྱིས་མཚོན་པའི་ངག་དབེན་གྱིས་
ཡིད་ལ་སྟེ་སྙིང་ཁའི་རྡོ་རྗེ་སེམས་དཔའ་བསྐུལ་བར་གྱུར་པའི་ཐབས་དེས་་་་་་་
བསྒྲུབ་པར་བྱའོ། །གང་ན། རབ་མཆོག་སྟེ་ངག་དབེན་ལས་མཆོག་ཏུ་གྱུར་
པའི་སེམས་དབེན་དང་། དངོས་གྲུབ་སྟེ་བདག་བྱིན་གྱིས་བརླབས་པ་མ་དག་
པའི་སྒྱུ་མའི་སྐུ་དང་། ཡིད་དགའ་བ་ནི་སྒྱུ་མ་དེ་འོད་གསལ་དུ་དག་པར་བྱས་
པའི་དོན་གྱི་འོད་གསལ་དང་། མགུ་བ་ནི་དོན་གྱི་འོད་གསལ་གྱི་རླུང་སེམས་
ལས་དག་པའི་སྒྱུ་མའི་སྐུར་བཞེངས་པའི་ཟུང་འཇུག་སྟེ། རིམ་པ་དྲུག་ཏུ་རྒྱུད་
དེའི་འགྲེལ་པར་བཤད་ཅིང་། འཕགས་པ་ལྷས་ཀྱང་དེ་ལྟར་བཤད་ལ། མགོན་
-349-

མཁས་གྲུབ་རྗེའི་གསུང་འབུམ། ༼ཇ༽
པོ་ཀླུ་སྒྲུབ་ཀྱིས་རྡོ་རྗེ་ཕྲེང་བའི་( ༢ན) རྗེས་སུ་འབྲངས་ནས་རྫོགས་རིམ་ལ་རིམ་
པ་ལྔར་མཛད་ཅིང་། ཀླུ་བྱང་གིས་ཀྱང་རྣམ་གཞག་རིམ་པར་དེ་ལྟར་མཛད་དོ།
སློབ་དཔོན་ཟླ་བས་བསྐྱེད་རིམ་རིམ་པ་དང་པོ་དང་སེམས་དམིགས་རིམ་པ་་་་
གཉིས་པར་བྱས་ནས་རྫོགས་རིམ་ལ་རིམ་པ་བཞིར་མཛད་པ་རྣམས་རིམ་པའི་
གྲངས་མི་མཐུན་པ་བྱུང་ཡང་དབྱེ་བསྡུ་ཡིན་པས་འགལ་བར་མི་བཟུང་ངོ་། །
ཇི་ལྟར་ཡིན་སྙམ་ན། རིམ་པ་དྲུག་ཏུ་མཛད་པ་ནི། ངག་དབེན་གང་ལ་གནས་
ནས་བྱེད་པའི་རྟེན་ལུས་དབེན་རྡོར་བཟླས་ཀྱི་རིམ་པ་ལས་ལོགས་སུ་བགྲངས་
པ་ཡིན་ཞིང་། ལྔར་མཛད་པ་ནི། དེ་རྡོ་རྗེ་བཟླས་པའི་རིམ་པར་བསྡུས་ནས་
བསྟན་ནོ། །ཟླ་བས་བསྐྱེད་རིམ་བགྲངས་ནས་རིམ་པ་ལྔར་མཛད་པ་ནི། རྒྱུད་
དོན་ཀུན་རིམ་པ་ལྔར་བསྡུ་བའི་ཕྱིར་མཛད་ཅིང༌་།
རྫོགས་རིམ་ལ་རིམ་པ་
བཞིར་མཛད་པ་ནི་ལུས་དབེན་དང་ངག་དབེན་གཉིས་སེམས་དབེན་གྱི་སྦྱོར་་
བ་ཡིན་པས་སེམས་དམིགས་སུ་བསྡུས་ནས་རིམ་པ་བཞིར་མཛད་དོ། །གཉིས་
པ་ལ་གཉིས། གཞན་ལུགས་མི་འཐད་པར་བསྟན་པ་དང་། རང་ལུགས་བཞག་
པའོ། །དང་པོ་ནི། རྒྱ་བོད་ཁ་ཅིག དབེན་པ་གསུམ་གྱིས་སྒོ་གསུམ་དག་པར་
བྱས་ནས་རང་གི་ལུས་སྣང་ལ་རང་བཞིན་མེད་པ་སྒྱུ་མའི་སྐུར་བྱིན་གྱིས་རློབ་་
ཅིང་། དེ་ལ་སྒྱུ་མའི་སྐུར་ཞེན་པའི་རྟག་ལྟ་སྤང་བའི་ཕྱིར་འོད་གསལ་དང་།
དེ་ལའང་གཉིས་སྣང་ནུབ་པའི་ཆད་མཐའ་ཡོད་པས་དེ་སྤང་བའི་ཕྱིར་ཟུང་་་་
འཇུག་བསྟན་ལ། ལམ་དེ་ཉིད་གོམས་པར་བྱས་པས་རྡོ་རྗེ་འཆང་གི་གོ་འཕང་
འཐོབ་པར་བྱེད་དོ་ཞེས་ཟེར་རོ། །དེ་ལྟར་འདོད་པ་ནི། དབེན་པ་གསུམ་དང་
སྒྱུ་ལུས་ཀྱི་དོན་མ་རྟོགས་ཤིང་རྟག་ལྟ་སྤོང་( ༢༠) བའི་ལམ་ཆད་ལྟ་ཅན་དུ་་་་་་
བསྐྱེད་པ་གླང་པོ་ཆེའི་ཁྲུས་དང་འདྲ་བར་འདུག་པས་སྙིང་པོ་མེད་དོ། །ཡང་
རྗེ་འགོས་རྗེས་འབྲང་དང་བཅས་པ་སོགས་ནི། སེམས་དབེན་བདེ་སྟོང་དབྱེར་
མེད་ཀྱི་ཞི་གནས་དངོས་ཡིན་པས་དེ་བསྒྲུབ་པ་ལ་རྡོར་བཟླས་ཀྱིས་རླུང་ལ་་་་་་
350

རིམ་ལྔའི་གསལ་བྱེད་ཟིན་བྲིས་ཕྱོགས་གཅིག་ཏུ་བསྡེབས་པ།
དབང་ཐོབ་པར་བྱས་ནས་རྣམ་རྟོག་གི་སྤྲོས་པ་གཅོད་ཅིང་། དེ་རྟེན་ལུས་
དབེན་ལ་གནས་ནས་བྱེད་དགོས་པས་དབེན་གསུམ་བསྟན་ལ། དེ་ལྟར་ཞི་
གནས་གྲུབ་ནས་ཕྱི་ནང་གི་གཟུང་བ་དང་འཛིན་པ་བདེན་མེད་དུ་གཏན་ལ་་་
ཕབ་ནས་སྒྱུ་མ་ལྟ་བུ་དང་སྟོང་པ་ཉིད་བསྒོམ་པ་གཉིས་རིམ་པ་བཞིན་དུ་སྒྱུ་་་་
ལུས་དང་འོད་གསལ་དུ་འདོད་ཅིང་། དེ་གཉིས་དབྱེར་མེད་པ་ཟུང་འཇུག་ཏུ་
བྱས་ནས་ཚལ་
བྱས་ནས་ཚུལ་དེས་རྡོ་རྗེ་འཆང་གི་གོ་འཕང་བསྒྲུབ་པར་བཞེད་དོ། །དེ་ཡང་
མི་ལེགས་ཏེ། བདེ་སྟོང་དབྱེར་མེད་ཀྱི་ཏིང་ངེ་འཛིན་ཞི་གནས་དངོས་ཡིན་
ན། སྔགས་བླ་མེད་པ་ལ་དེ་བས་ལྷག་པའི་ལྷག་མཐོང་མེད་པས་ལྷག་མཐོང་
བཞག་ས་མེད་པར་འགྱུར་བའི་ཕྱིར་དང་།
གཟུང་འཛིན་བདེན་མེད་དུ་
བསྒོམ་པའི་སྒྱུ་ལུས་དང་འོད་གསལ་གྱིས་ཕྱོགས་ནས་མ་འོངས་ཤིང་། ལུགས་

སྔ་ཕྱི་གང་ཡང་མི་འཐད་པ་ནི་རང་ལུགས་བཞག་པ་ཉིད་ཀྱིས་ཤིན་ཏུ་གསལ་་
བར་རྟོགས་ནུས་པས་མ་སྤྲོས་སོ། །གཉིས་པ་རང་ལུགས་ནི། རིམ་ལྔའི་གོ་
རིམ་དང་གྲངས་ངེས་པ་གཉིས་འཇུག་པ་གཅིག་གིས་བཤད་པར་བྱ་སྟེ། ལམ་
འདིའི་རྣལ་འབྱོར་པས་བསྒྲུབ་པར་བྱ་བའི་འབྲས་བུ་མཐར་ཐུག་ནི། ཡུལ་
ཅན་བདེ་བ་ཆེན་པོའི་ཡེ་ཤེས་དང་ཡུལ་སྟོང་པ་ཉིད་གཉིས་གཉིས་སྣང་ཕྲ་་་་་་
མོས་ཀྱང་བར་མ་ཆོད་པར་རོ་གཅིག་ཏུ་ཞུགས་པའི་ཐུགས་དང་། ཤིན་ཏུ་
ཕྲ་བའི་རླུང་སེམས་ཙམ་ལས་གྲུབ་པའི་མཚན་དཔེས་བརྒྱན་པའི་ལོངས་སྤྱོད་་
རྫོགས་པའི་སྐུ་གཉིས་དུས་གཅིག་ཏུ་ངོ་བོ་གཅིག་པའི་རྟེན་དང་བརྟེན་པར་་་་
ཚོགས་པའི་མི་སློབ་པ་ཟུང་འཇུག་གི་གོ་( ༣ན) འཕང་དེ་ཡིན་ནོ། །དེ་འགྲུབ་པ་
ལ་དེའི་དངོས་ཀྱི་རིགས་འདྲའི་རྒྱུ་མཚན་ཉིད་པ་ཐུགས་དོན་གྱི་འོད་གསལ་་་་
དང་། སྐུ་དག་པའི་སྒྱུ་མའི་སྐུ་གཉིས་ངོ་བོ་གཅིག་པའི་རྟེན་དང་བརྟེན་པར་
ཚོགས་པའི་སློབ་པའི་ཟུང་འཇུག་སྔོན་དུ་འགྲོ་དགོས་སོ། །དེ་འགྲུབ་པ་ལ་སྔོན་
དུ་ཟུང་དུ་འཇུག་རྒྱུའི་ཡ་གཉིས་སོ་སོར་བསྐྱེད་དགོས་པས། ཡུལ་ཅན་ཡེ་ཤེས་
-351-

མཁས་གྲུབ་རྗེའི་གསུང་འབུམ། ༼ཇི༽
དང་ཡུལ་སྟོང་པ་ཉིད་གཉིས་གཉིས་སྣང་ཕྲ་མོས་ཀྱང་མ་ཆོད་པར་རོ་གཅིག་་་
ཏུ་ཞུགས་པའི་ཐུགས་དོན་དམ་བདེན་པ་དོན་གྱི་འོད་གསལ་གྱི་ཡེ་ཤེས་དང་།
བདག་བྱིན་གྱིས་བརླབས་པའི་རིམ་པ་ཤིན་ཏུ་ཕྲ་བའི་རླུང་སེམས་ཙམ་ལས་་་་
གྲུབ་པའི་མ་དག་པའི་སྒྱུ་མའི་སྐུ་ཀུན་རྫོབ་བདེན་པ་གཉིས་སོ་སོར་བསྒྲུབ་་་་་་
དགོས་ཤིང་། དེ་ཡང་དོན་གྱི་འོད་གསལ་ནི་མ་དག་པའི་སྒྱུ་ལུས་བསམ་གཏན་
གཉིས་ཀྱིས་སྦྱངས་པ་ལ་བལྟོས་ནས་མངོན་དུ་བྱེད་དགོས་ཀྱི་དེ་ལ་མ་བལྟོས་་་
པར་དོན་གྱི་འོད་གསལ་མངོན་དུ་འགྱུར་མི་སྲིད་པས་དེ་གཉིས་ཀྱི་དང་པོར་་་
སྒྱུ་ལུས་བསྒྲུབ་དགོས་སོ། །སྒྱུ་ལུས་དེ་ཡང་འཆི་བ་འོད་གསལ་བར་དོ་ཇི་ལྟ་
བ་བཞིན་དུ་འགྲུབ་པ་ལ་འཆི་རིམ་ཇི་ལྟ་བ་བཞིན་དུ་རླུང་ཐམས་ཅད་བསྡུས་་
པ་ལས་བྱུང་བའི་སྣང་མཆེད་ཐོབ་གསུམ་དཔེའི་འོད་གསལ་དང་བཅས་པའི་་
སེམས་དབེན་གྱི་རིམ་པ་སྔོན་དུ་འགྲོ་དགོས་ལ། དེ་ལྟ་བུའི་སེམས་དབེན་གྱི་
རིམ་པ་འགྲུབ་པ་ལ་རླུང་ཐམས་ཅད་སྙིང་ཁའི་དབུས་ཀྱི་དྷཱུ་ཏཱིའི་ནང་གི་མི་་་་་
ཤིགས་པའི་ཐིག་ལེ་ལ་ཞུགས་གནས་ཐིམ་གསུམ་བྱས་པ་གཅིག་དགོས་ཤིང་།
དེ་ནི་རྡོར་བཟླས་སོགས་ངག་དབེན་གྱིས་བྱེད་དགོས་པས་སེམས་དམིགས་ཀྱི་་
སྔོན་དུ་ངག་དབེན་འགྲོ་དགོས་སོ། །སྙིང་ཁའི་རྩ་མདུད་གྲོལ་བ་ནི་རྩ་མདུད་
འགྲོལ་བ་ཐམས་ཅད་ཀྱི་ནང་ནས་དཀའ་ཤོས་ཡིན་པས་སྔོན་དུ་དྷཱུ་ཏཱིའི་མར་་་
སྣ་( ༣བ)སོགས་རྩ་འཁོར་གཞན་དུ་ཐིག་ལེ་ཕྲ་མོ་སོགས་བསྒོམ་པས་རླུང་
ཞུགས་གནས་ཐིམ་གསུམ་བྱུང་ན། དེའི་སྟོབས་ཀྱིས་སྙིང་ཁའི་རྩ་མདུད་འགྲོལ་
བ་ཆེས་སླ་བར་འགྱུར་བས་དེའི་ཆེད་དུ་ལུས་དབེན་གསུངས་སོ། །དེ་ལྟ་བུའི་
རྫོགས་རིམ་མཚན་ཉིད་ཚང་བ་རྒྱུད་ལ་སྐྱེ་བ་ལ་ནི་སྔོན་དུ་བསྐྱེད་རིམ་གྱིས་་་་་
རྒྱུད་སྨིན་པར་བྱ་དགོས་པས་ན་བསྐྱེད་རིམ་ཕྲ་རགས་མཐར་ཕྱིན་པ་དགོས་་་་
སོ། །དེ་ལྟར་རིམ་གཉིས་བསྒོམ་པ་ལ་སྔོན་དུ་རྒྱུད་སྡེ་ནས་གསུངས་པའི་དབང་
རྣམ་དག་མཚན་ཉིད་ཚང་བ་གཅིག་ཐོབ་པ་ངེས་པར་དགོས་ཤིང་། དེ་འདྲ་

-352-

རིམ་ལྔའི་གསལ་བྱེད་ཟིན་བྲིས་ཕྱོགས་གཅིག་ཏུ་བསྡེབས་པ།
བའི་དབང་གི་སྣོད་དུ་རུང་བ་ལ་ནི་ཐེག་ཆེན་ཐུན་མོང་བའི་ལམ་སྐྱེས་བུ་་་་་་
གསུམ་གྱི་ལམ་གྱི་རིམ་པ་ལ་རིམ་ཅན་དུ་བློ་སྦྱངས་པས་ཚེ་འདི་དང་འཁོར་བ་
མཐའ་དག་དང་རང་དོན་དོན་གཉེར་གྱི་བློ་རིམ་པ་བཞིན་དུ་ལོག་པ་སོགས་་་
ལམ་ཐུན་མོང་བ་ལ་བློ་ལེགས་པར་སྦྱངས་པ་ཞིག་དགོས་སོ། །དེ་ལྟར་ཐོབ་
བྱའི་འབྲས་བུ་མཐར་ཐུག་ལ་བལྟོས་ནས་ལམ་གྱི་གོ་རིམ་དང་གྲངས་ངེས་་་་་་་་་
པའི་ཚུལ་འདི་ལྟར་འཆད་ཤེས་པ་དགོས་ཀྱི་གཞན་དུ་བཤད་པར་མི་བྱའོ། །
གསུམ་པ་སོ་སོའི་ངོ་བོ་ངོས་བཟུང་བ་ལ་དྲུག་ལས། དང་པོ་ལུས་དབེན་བཤད་
པ་ལ་གཉིས། གཞན་ལུགས་མི་འཐད་པར་བསྟན་པ། རང་ལུགས་བཞག་པའོ༎
དང་པོ་ནི། སྔ་མ་ཁ་ཅིག་ལུས་དབེན་ལ། གཟུགས་ཀྱི་ལུས་དབེན། རང་བཞིན་
གྱི་ལུས་དབེན། རྣམ་ཤེས་ཀྱི་ལུས་དབེན་ཏིང་ངེ་འཛིན་གྱི་ལུས་དབེན་བཞིའི་
ཐ་སྙད་བྱེད་ལ། དང་པོ་ནི། རང་གི་ལུས་མི་གཙང་བའི་རྫས་སོ་དྲུག་སོགས་སུ་
བསྒོམ་པ་ནི། མུ་སྟེགས་པས་བཏགས་པའི་ལུས་གཙང་བདེ་སོགས་སུ་འཛིན་
པའི་གཉེན་པོར་བསྒོམ་པ་སོ་སྐྱེ་ཉན་ཐོས་དང་ཐུན་མོང་བའི་ལུས་དབེན་ནོ། །
གཉིས་པ་ནི། ཕུང་ཁམས་སྐྱེ་མཆེད་དུ་མ་འདུས་པ་ལ་བཏགས་( ༤ན) པའི་
བཏགས་ཡོད་ཙམ་དུ་བསྒོམ་པ་ནི། རྟག་གཅིག་རང་དབང་ཅན་གྱི་བདག་
ཏུ་འཛིན་པའི་གཉེན་པོར་བསྒོམ་པ་ཡིན་ཏེ་ཐེག་པ་བར་པ་དང་ཐུན་མོང་གི་་
ལུས་དབེན་ནོ། །གསུམ་པ་ནི། གཟུང་འཛིན་རྒྱངས་ཆད་དུ་སྣང་བ་དེ་སྣང་བ་
ལྟར་ཉེ་བར་དམིགས་པས་སྟོང་པར་བསྒོམ་པ་ནི་གཟུང་འཛིན་རྫས་གཞན་དུ་
འཛིན་པའི་གཉེན་པོར་བསྒོམ་པ་རྣམ་རིག་པ་དང་ཐུན་མོང་བའི་ལུས་དབེན་
ནོ། །བཞི་པ་ནི། རང་གི་ཕུང་པོ་ལྔ་ལ་སོགས་པ་རིགས་ལྔ་ལ་སོགས་པར་
བསྒོམ་པ་ནི་ཐ་མལ་གྱི་རྣམ་རྟོག་གི་གཉེན་པོར་བསྒོམ་པ་སྐབས་འདིའི་ཐུན་་་
མོང་མ་ཡིན་པའི་ཏིང་ངེ་འཛིན་ནམ་དམ་པ་རིགས་བརྒྱ་སོགས་ཀྱི་ལུས་་་་་་་་་་་
དབེན་ནོ་ཞེས་ཟེར་རོ། །དེ་ལྟར་འདོད་པ་ནི་མི་འཐད་དེ། རྒྱུད་དང་འཕགས་

- 353

མཁས་གྲུབ་རྗེའི་གསུང་འབུམ།
པ་ཡབ་སྲས་ཀྱི་གཞུང་གང་ནས་ཀྱང་ཟུར་ཙམ་ཡང་མ་བཤད་པའི་ཕྱིར་རོ། །
འོ་ན་སྤྱོད་བསྡུས་ཀྱི་དགོངས་པ་མ་ཡིན་ནམ་སྙམ་ན། དེ་མ་ཡིན་པར་སྤྱོད་
བསྡུས་ཀྱི་དོན་བཤད་ནས་རང་ལུགས་བཞག་པས་ཤེས་པར་ནུས་ཏེ། འདི་ལ་
གསུམ། གང་དབེན་པའི་གཞིར་གྱུར་པའི་ལུས། མི་མཐུན་ཕྱོགས་གང་དབེན་
པར་བྱེད་པའི་སྤང་བྱ། ཐབས་གང་གིས་དབེན་པར་བྱེད་པའི་གཉེན་པོའོ། །
དང་པོ་ནི། ལུས་ཀྱི་སྐད་དོད་ཀཱ་ཡ་ཞེས་པ་བསགས་པ་དང་སྤུངས་པ་དང་
ཚོགས་པ་ལ་འཇུག་ཅིང་། དེ་ཡང་རང་གི་འབྱུང་ལུས་རགས་པ་འདི་ཤ་ཁྲག་
རུས་པ་སོགས་མི་གཙང་བའི་རྫས་དུ་མ་ཚོགས་པའམ་སྤུངས་པ་ཡིན་པས་་་་་་་
ལུས་ཞེས་བྱའོ། །དེའི་ཕྱིར་སྤྱོད་བསྡུས་ལས། ལུས་འདི་སྤུངས་པ་བཞིན་དུ་ཉེ་
བར་གནས་ཏེ་ཤའི་ཁམ་ཚད་དང་། ཞེས་སོགས་གསུངས་སོ། །ཡང་རང་རྒྱུད་
ཀྱི་ཕུང་ཁམས་སྐྱེ་མཆེད་སོགས་ལུས་ཀྱི་ཡན་ལག་དང་ཉིང་ལག་ཏུ་གཏོགས་་་་
པ་རྣམས་ཚོགས་པའམ་སྤུངས་པ་ཡིན་པས་ལུས་ཞེས་བྱ་( ༤བ) སྟེ། དེ་ཉིད་
ལས། ཕུང་པོ་ལྔ་དང་ཞེས་པ་ནས་ལུས་ཀྱི་ཡན་ལག་དང་ཉིང་ལག་ཏུ་གཏོགས་
པ་རྣམས་ཚོགས་པའམ་སྤུངས་པ་ཞེས་བྱའོ། །ཞེས་གསུངས་སོ། །འོ་ན་ཕུང་
ཁམས་སྐྱེ་མཆེད་ལ་སེམས་སེམས་བྱུང་ཀྱང་ཡོད་པས་དེའི་སྤུངས་ཚུལ་ཇི་ལྟར་ ད་ལ་སེམས་སེམས་བྱང་ཀྱང་ཡོད་པས་ངེ
ཡིན་སྙམ་ན། རྣམ་པར་ཤེས་པ་རྣམས་ནི་ཡུལ་གོ་ས་གནོན་པའི་ལུས་སུ་ཉེ་
བར་དམིགས་སུ་མེད་དེ། དེ་ལྟར་གནས་པའི་ནུས་པ་མེད་པའི་ཕྱིར་རོ། །འོན་
ཀྱང་སྐད་ཅིག་སྔ་ཕྱི་དུ་མ་ཆ་ཤས་སུ་ལྡན་པའི་རྒྱུན་ཡིན་པའི་ཕྱིར་བསགས་པ་
ཞེས་བྱ་སྟེ། དེ་ཉིད་ལས། རྣམ་པར་ཤེས་པ་རྣམས་ཀྱི་སྤུངས་པ་ནི་ཉེ་བར་
དམིགས་པར་མི་འགྱུར་ཏེ། གནས་མེད་པའི་ཕྱིར་རོ། །ཞེས་གསུངས་སོ། །དེས་
ན་ལུས་ཚན་པ་གསུམ་པོ་དེས་དབེན་གཞིའི་ལུས་གསུམ་ངོས་བཟུང་བ་ཡིན་་་་
གྱི་གང་གིས་དབེན་པར་བྱེད་པ་གཟུགས་ཀྱི་ལུས་དབེན་སོགས་ལུས་དབེན་་་་་
གསུམ་སྟོན་པ་མ་ཡིན་ནོ། །གཉིས་པ་ནི། དེ་ཉིད་ལས། ཐོག་མ་མེད་པའི་ཐ་
354-

རིམ་ལྔའི་གསལ་བྱེད་ཟིན་བྲིས་ཕྱོགས་གཅིག་ཏུ་བསྡེབས་པ།
མལ་པའི་ང་རྒྱལ་གྱིས་གནས་པ་ཞེས་གསུངས་པས། ཐ་མལ་གྱི་སྣང་ཞེན་
གཉིས་ནི་མི་མཐུན་ཕྱོགས་གང་དུ་དབེན་པར་བྱ་རྒྱུའི་སྤང་བྱའོ། །གསུམ་པ་ནི།
དེ་ཉིད་ལས། དེ་བཞིན་གཤེགས་པ་ཐམས་ཅད་ཀྱི་རྡུལ་ཕྲ་རབ་ལས་བསྒྲུབ་པ་
ཞེས་གསུངས་པས། རང་གི་ཕུང་པོ་ལྔ་ལ་སོགས་པ་དེ་བཞིན་གཤེགས་པ་ལྔ་ལ་
སོགས་པའི་བདག་ཉིད་དུ་བསྒོམ་པ་ནི་ཐབས་གང་གིས་དབེན་པར་བྱེད་པའི་
གཉེན་པོའོ། །འདི་ལ་བཞི། དམ་པ་རིགས་བརྒྱའི། དེ་ཉིད་རིགས་ལྔའི།
གསང་བ་རིགས་གསུམ་གྱི། གསང་ཆེན་རིགས་གཅིག་གི་ལུས་དབེན་ནོ། །དང་
པོ་ནི། ཕུང་པོ་ལྔ་རིགས་ལྔ། ཁཁམས་བཞི་ཡུམ་བཞི། སྐྱེ་མཆེད་དྲུག་སེམས་
དཔའ་དྲུག །ཡུལ་ལྔ་རྡོ་རྗེ་མ་ལྔར་བསྒོམ་པ་སྟེ་ཉི་ཤུ་པོ་རེ་རེ་ལའང་རྣམ་སྣང་
གི་རྣམ་སྣང་། རྣམ་སྣང་གི་རིན་འབྱུང་ཞེས་པ་ནས་རེག་( ༥ན) བྱ་རྡོ་རྗེ་མའི་
རྣམ་སྣང་ཞེས་ཉི་ཤུ་པོར་རེ་ལ་ལྔ་ལྔར་ཕྱེ་བ་ནི་དམ་པ་རིགས་བརྒྱའོ། །གཉིས་
པ་ནི། སྒྲུབ་པ་པོའི་རྒྱུད་ཀྱིས་བསྡུས་པའི་ཕུང་པོ་ལྔ། ཁམས་བཞི། སྐྱེ་མཆེད་
དྲུག །ཡུལ་ལྔ་པོ་ཐམས་ཅད་ཀྱང་ཕུང་པོ་ལྔ་པོར་འདུས་པ་བཞིན་དུ། རིགས་
ལྔ། ཡུམ་བཞི། སེམས་དཔའ་དྲུག